Jelaskan Tamba lara untu dari Uyah dalam bahasa jawa

Yèn lara untu bisa ditambani nganggo uyah. Carane banyu anget kang dicampur uyah lan diudheg nganti rata banjur dianggo kemu. Yèn kulina kemu nganggo banyu uyah uga bisa ngilangaké bau mulut.

Ngilangi rasa pegel ing sikil

Carané banyu anget kang wis diwadhahi émbér banjur dicampur karo uyah. Sawisé iku sikil kang krasa pegel banjur direndem ing banyu uyah mau. Banjur rendem sikil manèh ing banyu anyep. Baléni terus, sawisé iku rasa pegel-pegel ing sikil bakal ilang.

Ngilangaké noda getih ing kain

Noda getih angél banget diilangi, apamanéh yèn wis garing. Uyah bisa ngilangaké noda getih ing kain. Kain kang kena noda getih banjur dikum utawa direndem ing banyu uyah. Sawisé iku banjur dikumbah nganggo sabun utawa deterjen. Yèn durung patiya ilang bisa dikucek manèh supaya ilang nodané.

Nyegah iwak kanthil ing wajan

Yèn iwak digoréng ing wajan lan iwak mau kanthil bakal ndadékaké kulit iwaké nglothok lan goréngan iwak banjur katon ora sedhep manèh yèn disawang. Cara ngatasiné yaiku nggoréng iwak nganggo téflon, nanging yèn ora nduwé téflon ana cara liyané. Wajan kang kanggo nggoréng iwak digosok dhisik nganggo uyah lagi disokaké lenga kang kanggo nggoréng. Kanthi cara iki iwak bakal ora kanthil ing wajan.

Ngilangaké rasa panas ing kulit

Sawisé ngiris lombok lumrahé kulit tangan krasa panas. Iki kang diarani wedangen. Carané nambani yaiku tangan diwijiki nganggo banyu uyah nganti resik kalebu ing lekitan-lekitan driji.